2011.gada Rīkojums Nr.

Rīgā (prot. Nr. .§)

**Par Pārresoru koordinācijas centra izveidi un darbības uzsākšanas nodrošināšanu**

1. Saskaņā ar Valsts pārvaldes iekārtas likuma 15.panta pirmo daļu un Attīstības plānošanas sistēmas likuma 12.panta otro daļu ar 2011.gada 1.decembri izveidot tiešās pārvaldes iestādi "Pārresoru koordinācijas centrs" (turpmāk – centrs).

2. Centrs ir Ministru prezidenta pakļautībā esoša tiešās pārvaldes iestāde, kas īsteno šādas valsts pārvaldes funkcijas un uzdevumus:

2.1. Latvijas ilgtspējīgas attīstības stratēģijas izstrāde, īstenošanas uzraudzība un koordinācija;

2.2. Nacionālā attīstības plāna izstrāde, īstenošanas uzraudzība un koordinācija;

2.3. citu nacionāla līmeņa attīstības plānošanas dokumentu īstenošanas uzraudzība un koordinācija (piemēram, Latvijas nacionālās reformu programmas "ES 2020" stratēģijas īstenošana);

2.4. Deklarācijas par Ministru kabineta iecerēto darbību un tās īstenošanas rīcības plāna izpildes koordinācija;

2.5. atzinumu sniegšana Ministru prezidentam, lai Ministru prezidenta dienas kārtības horizontāla rakstura jautājumus saskaņotu ar hierarhiski augstākajos attīstības plānošanas dokumentos noteiktajām vidēja termiņa prioritātēm un politiskajām vadlīnijām, identificētu to ietekmi uz valsts konkurētspēju, vietu un lomu strukturālo reformu īstenošanā, kā arī novirzītu resursus (finansiālos instrumentus) atbilstoši valsts attīstības prioritātēm un politiskajām vadlīnijām;

2.6. analītisku uzdevumu izpilde Ministru prezidenta un Ministru prezidenta biroja uzdevumā.

3. Noteikt, ka centru vada civildienesta ierēdnis ar Valsts sekretāra pilnvarām.

4. Noteikt, ka laikposmā no 2011.gada 1.decembra līdz 2012.gada 1.janvārim centrs plāno un īsteno patstāvīgas darbības uzsākšanai nepieciešamos uzdevumus.

5. Valsts kancelejai sagatavot Ministru prezidenta rīkojuma projektu par centra vadītāja konkursa komisijas izveidošanu Valsts kancelejas vadībā, iekļaujot tajā pārstāvjus no Ministru prezidenta biroja, Vides aizsardzības un reģionālās attīstības ministrijas, Ekonomikas ministrijas un Finanšu ministrijas. Komisijai līdz 2011.gada 31.oktobrim uzsākt konkursu, piesaistot personāl­atlases komersantu.

6. Valsts kancelejai, Vides aizsardzības un reģionālās attīstības ministrijai un Ekonomikas ministrijai Valsts civildienesta likumā noteiktajā kārtībā sagatavot un līdz 2011.gada 21.novembrim iesniegt Ministru prezidentam attiecīgus Ministru prezidenta rīkojuma projektus par centra darbības nodrošināšanai nepieciešamo ierēdņu pārcelšanu.

7. Centra vadītājam līdz 2012.gada 1.janvārim sagatavot un iesniegt izskatīšanai Ministru kabinetā nepieciešamos grozījumus tiesību aktos, kas saistīti ar centra izveidi un attiecīgo valsts pārvaldes funkciju un uzdevumu īstenošanu.

8. Valsts kancelejai līdz 2011.gada 31.oktobrim iesniegt Finanšu ministrijā resora "Pārresoru koordinācijas centrs" valsts budžeta bāzes izdevumu aprēķinu, iepriekš saskaņojot to ar Ekonomikas ministriju un Vides aizsardzības un reģionālās attīstības ministriju.

9. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt centram 30 322 latus, lai nodrošinātu centra izveidošanu un darbības uzsākšanu, tai skaitā:

9.1. 20 042 latus – Valsts kancelejai interneta un lokālā tīkla pieslēguma nodrošināšanai, servera iegādei, kas paredzēts informācijas sistēmu darbināšanai, un centra vadītāja atlasei paredzētā personāla atlases pakalpojuma iepirkšanai;

9.2. 10 280 latus – centra materiāltehniskās bāzes iegādei un izdevumu segšanai 2011.gada decembrī.

10. Lai segtu centra darbinieku atlīdzības izmaksas un uzturēšanas izdevumus 2011.gada decembrī, pārdalīt budžeta apropriāciju:

10.1.  702 latu apmērā (viena amata vieta) no Ekonomikas ministrijas valsts pamatbudžeta programmas 31.00.00 "Nozares politiku veidošana un vadība" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana";

10.2.  4 233 latu apmērā (četras amata vietas) no Vides aizsardzības un reģionālās attīstības ministrijas valsts pamatbudžeta programmas 01.00.00 "Nozares vadība" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana";

10.3.  2 716 latu apmērā (trīs amata vietas) no Ministru kabineta valsts pamatbudžeta programmas 01.00.00 "Ministru kabineta darbības nodrošināšana, valsts pārvaldes politika" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana".

11. Ekonomikas ministrijai normatīvajos aktos noteiktajā kārtībā sagatavot un līdz 2011.gada 4.novembrim iesniegt Finanšu ministrijā pieprasījumu apropriācijas pārdalei 702 latu apmērā no Ekonomikas ministrijas valsts pamatbudžeta programmas 31.00.00 "Nozares politiku veidošana un vadība" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana".

12. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un līdz 2011.gada 4.novembrim iesniegt Finanšu ministrijā pieprasījumu apropriācijas pārdalei 4233 latu apmērā no Vides aizsardzības un reģionālās attīstības ministrijas valsts pamatbudžeta programmas 01.00.00 "Nozares vadība" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana".

13. Valsts kancelejai normatīvajos aktos noteiktajā kārtībā sagatavot un līdz 2011.gada 4.novembrim iesniegt Finanšu ministrijā pieprasījumu apropriācijas pārdalei 2716 latu apmērā no Ministru kabineta valsts pamatbudžeta programmas 01.00.00 "Ministru kabineta darbības nodrošināšana, valsts pārvaldes politika" uz resora "Pārresoru koordinācijas centrs" pamatbudžeta programmu 01.00.00 "Pārresoru koordinācijas centra darbības nodrošināšana".

14. Valsts kancelejai, Ekonomikas ministrijai, Vides aizsardzības un reģionālās attīstības ministrijai līdz 2011.gada 31.oktobrim iesniegt Finanšu ministrijā precizētos valsts budžeta bāzes izdevumus 2012.–2014.gadam.

Ministru prezidents V.Dombrovskis

... ministrs ...

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

18.10.2011

722

Legzdiņa-Joja 67082904

zane.legzdina@mk.gov.lv